**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL KALIPĖDOS MIESTO SAVIVALDYBĖS TARYBOS 2012 m. lapkričio 29 d. SPRENDIMO Nr. T2-288 „DĖL JAUNIMO TEATRinės veiklos programos finansavimo“ PAKEITIMO“**

**1. Sprendimo projekto esmė.**

Šiuo sprendimo projektu siekiama pakeisti Klaipėdos miesto savivaldybės tarybos sprendimu Nr.T2-288 „Dėl jaunimo teatrinės veiklos programos finansavimo“ nustatytus reikalavimus jaunimo teatrinės veiklos programų finansavimui ir numatyti galimybę iš dalies finansuoti ne vieną, o kelias jaunimo teatrinės veiklos programas.

**2. Priežastys ir kuo remiantis parengtas sprendimo projektas.**

2014 m. sausio 13 d. į Klaipėdos miesto savivaldybę raštu kreipėsi septynių uostamiestyje veikiančių nepriklausomų teatro organizacijų atstovai (pridedama), prašydami pakeisti savivaldybės nustatytas jaunimo teatrinės veiklos programų dalinio finansavimo taisykles, numatant galimybę paramą gauti ne vienam, o keliems teatro statusą turintiems subjektams.

Savivaldybės administracijoje vykusiame susitikime su nepriklausomų teatrų atstovais buvo nuspręsta inicijuoti jaunimo teatrinės veiklos programos tvarkos aprašo pakeitimą (pridedama).

Klausimas dėl jaunimo teatrinės veiklos programų dalinio finansavimo tvarkos pakeitimo, numatant galimybę iš dalies paremti kelių teatro statusą turinčių subjektų vykdomas programas, yra suderintas su Klaipėdos miesto politikais bei Savivaldybės administracijos atstovais. Klaipėdos miesto savivaldybės mero 2014-11-04 rašte Nr. (4.78.)-R2-3682 „Dėl miesto teatro statuso suteikimo ir dotacijos skyrimo“ taip pat išdėstyti savivaldybės ketinimai keisti šiuo metu galiojančią jaunimo teatrinės veiklos dalinio finansavimo iš savivaldybės biudžeto tvarką bei didinti finansavimą teatrinei veiklai.

Sprendimo projektas parengtas vadovaujantis Lietuvos Respublikos vietos savivaldos įstatymo 18 straipsnio, 1 dalimi pagal kurią savivaldybės tarybos priimtus teisės aktus gali pakeisti pati savivaldybės taryba.

|  |  |
| --- | --- |
|  |  |

**3. Kokių rezultatų laukiama.**

Pritarus šiam sprendimui, būtų sudarytos sąlygos gauti dalinį finansavimą ne vienai, o kelioms jaunimo teatrinės veiklos programoms.

**4. Lėšų poreikis sprendimo įgyvendinimui.**

Jaunimo teatrinės veiklos programų daliniam finansavimui iš savivaldybės biudžeto kiekvienais metais reikėtų skirti iki 500 000,00 Lt.

**5. Galimos teigiamos ar neigiamos sprendimo priėmimo pasekmės.**

Galimos tik teigiamos pasekmės.

PRIDEDAMA:

1. Klaipėdos miesto savivaldybės tarybos sprendimas Nr.T2-288 „Dėl jaunimo teatrinės veiklos programos finansavimo“, 1 lapas.
2. Nepriklausomų Klaipėdos teatro organizacijų atstovų 2014 m. sausio 13 d. raštas, 1 lapas.
3. Susitikimo su nepriklausomomis Klaipėdos teatro organizacijomis 2014-02-02 protokolas Nr. VS-1027, 2 lapai.
4. Klaipėdos miesto savivaldybės mero 2014-11-04 raštas Nr. (4.78.)-R2-3682 „Dėl miesto teatro statuso suteikimo ir dotacijos skyrimo“, 1 lapas.

Kultūros skyriaus vedėjas Narūnas Lendraitis



**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL JAUNIMO TEATRinės veiklos programos finansavimo**

2012 m. lapkričio 29 d. Nr. T2-288

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 straipsnio 13 punktu ir Lietuvos Respublikos teatrų ir koncertinių įstaigų įstatymo (Žin., 2004, Nr. 96-3523) 7 straipsnio 3 dalimi, Klaipėdos miesto savivaldybės taryba nusprendžia:

1. Iš dalies finansuoti jaunimo teatrinės veiklos programą, siekiant skatinti Klaipėdos jaunųjų teatralų profesinę veiklą, vaikų ir jaunimo meninį ugdymą, vystyti miesto teatrinę ir bendrąją kultūrą.

2. Įpareigoti Klaipėdos miesto savivaldybės administraciją paruošti jaunimo teatrinės veiklos programos atrankos ir finansavimo tvarką.

3. Nustatyti tokius pagrindinius reikalavimus programai:

3.1. įstaiga yra juridinis asmuo, veikia Klaipėdoje, valstybės įgaliotos institucijos yra pripažinta teatru;

3.2. ne mažiau kaip 2/3 teatro trupės sudaro jaunimas;

3.3. per metus parengia ne mažiau kaip 4 naujus teatro pastatymus;

3.4. surengia ne mažiau kaip 20 spektaklių, pasirodymų Klaipėdoje (uždarose ir atvirose erdvėse, mokamus ir nemokamus), kuriuose apsilanko ne mažiau kaip 1000 lankytojų;

3.5. per metus parengia ne mažiau kaip 4 edukacines programas, skirtas vaikams ir jaunimui, jose dalyvauja ne mažiau kaip 400 lankytojų;

3.6. įsipareigoja rasti programos finansavimui ne mažiau kaip 30 % lėšų iš kitų šaltinių;

3.7. reprezentuoja Klaipėdos teatro meną ne mažiau kaip keturiuose šalies ir užsienio teatrų festivaliuose;

3.8. pastarųjų metų veikla (ataskaita) įrodo teatro pasirengimą vykdyti programą.

4. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras  | Vytautas Grubliauskas |



**susitikimo su nepriklausomomis Klaipėdos teatro organizacijomis PROTOKOLAS**

2014 m. vasario 2 d. Nr. VS-1027

Klaipėda

Posėdis įvyko 2014 m. vasario 4 d. 16.00 val.

Vieta: Klaipėdos miesto savivaldybės administracijos II aukšte esantis didysis pasitarimų kambarys, Liepų g. 11, Klaipėda.

Susitikime dalyvavo:

Narūnas Lendraitis, Klaipėdos miesto savivaldybės administracijos Ugdymo ir kultūros departamento Kultūros skyriaus vedėjas;

Karolina Kudrevičiūtė Klaipėdos miesto savivaldybės administracijos Ugdymo ir kultūros departamento Kultūros skyriaus vyr. specialistė;

Goda Giedraitytė, menotyrininkė, kultūros vadybininkė, menininkų grupės „Žuvies akis“ pirmininkė;

Agnija Šeiko-Sarulienė, VšĮ šokio teatro „PADI DAPI Fish“ direktorė;

Greta Kazlauskaitė, VšĮ „Apeirono teatras“ režisierė;

Eglė Kazakevičiūtė, VšĮ „Apeirono teatras“ režisierė;

Skaidrė Raudytė, VšĮ „Klaipėdos lėlių teatras“ direktorė;

Gintarė Radvilavičiūtė, VšĮ „Klaipėdos lėlių teatras“ meno vadovė;

Vida Narveišytė, VšĮ teatras „Lino lėlės“ direktorė.

SVARSTYTA:

Dėl jaunimo teatrinės veiklos programų rėmimo tvarkos aprašo keitimo

Klaipėdos miesto savivaldybės administracijos Ugdymo ir kultūros departamento Kultūros skyriaus vedėjas informavo, kad š. m. sausio 9 dieną buvo paskelbtas Jaunimo teatrinės veiklos programų rėmimo konkursas, kuriam paraiškos buvo priimamos iki sausio 24 d. Sausio 29 d. Kultūros skyrius gavo nepriklausomų Klaipėdos teatro organizacijų kreipimąsi, kuriame prašoma apsvarstyti galimybes koreguoti konkurso tvarkos aprašą (patvirtintą 2013 m. balandžio 4 d. Klaipėdos miesto savivaldybės administracijos direktoriaus įsakymu Nr. AD1-811). Kreipimesi siūloma jaunimo teatrinės veiklos programos aprašą keisti taip, kad suma skirta šiai programai galėtų būti paskirstyta keliems teatrinį gyvenimą Klaipėdoje aktyvinantiems subjektams.

Kultūros skyriaus vedėjas pažymėjo, kad šiam konkursui gautos 3 paraiškos, kurias vertins ekspertų komisija. Kokios bus komisijos išvados šiuo metu pasakyti neįmanoma. Koreguoti konkurso tvarkos aprašo šiuo metu taip pat negalima, nes paraiškų rinkimo terminas jau yra praėjęs ir šiuo metu keičiant tvarką butų pažeistas teisėtų lūkesčių principas.

Susirinkime svarstyti tvarkos aprašo kriterijai, taikomi dėl jaunimo teatrinės veiklos programos rėmimo konkuruojantiems teatrams. Skaidrė Raudytė pažymėjo, kad dauguma kriterijų yra kiekybiniai, pasiūlė juos peržiūrėti. Taip pat buvo iškeltas klausimas dėl konkurse dalyvaujantiems keliamo reikalavimo turėti teatro statusą. Greta Kazlauskaitė pastebėjo, kad daugelyje kitų konkursų skirtų teatrams tokia sąlyga nėra keliama.

Susitikimo dalyvių diskusiją sukėlė ir tai, jog šiuo metu įvairius meno žanrus atstovaujančių organizacijų teikiamiems Kultūros ir meno projektams remti yra skiriama 240 tūkst. Lt, o jaunimo teatrinės veiklos programai 180 tūkst. litų.

Greta Kazlauskaitė klausė, kokių priemonių reiktų imtis norint pasiekti jaunimo teatrinės veiklos tvarkos aprašo pakeitimo.

Narūnas Lendraitis informavo, kad galima panašiu raštu, koks buvo siųstas Kultūros skyriui, kreiptis į Klaipėdos kultūros ir meno tarybą, kad ji svarstytų šį klausimą.

NUTARTA:

1. Inicijuoti jaunimo teatrinės veiklos programos tvarkos aprašo pakeitimą;
2. Po mėnesio surengti dar vieną susitikimą su už Kultūrą atsakingais Klaipėdos miesto administracijos darbuotojais, tarybos nariais.

Kultūros skyriaus vedėjas Narūnas Lendraitis

Posėdžio sekretorė Karolina Kudrevičiūtė



**KLAIPĖDOS MIESTO SAVIVALDYBĖS**

**MERAS**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |
| --- | --- | --- | --- | --- |
| Klaipėdos jaunimo teatruineringa.krungleviciute@gmail.com |  | 2014-11-04 | Nr. | (4.78.)-R2-3682 |
| Į | 2014-10-09 |  |  |
|  |
| **DĖL MIESTO TEATRO STATUSO SUTEIKIMO IR DOTACIJOS SKYRIMO** |

 Atsakydami į Jūsų 2014 m. spalio 9 d. raštą norime atkreipti dėmesį, kad klausimas dėl Klaipėdos jaunimo teatro finansavimo užtikrinimo turėtų būti svarstomas platesniame kontekste, įvertinant valstybės kultūros politikos lygmenyje vykstančius pokyčius bei teatrinio meno situaciją Klaipėdos mieste. Jūsų rašte minimas siūlymas steigti Klaipėdos miesto teatrą ir tokiu būdu užsitikrinti finansavimą iš savivaldybės biudžeto galėtų būti suprantamas kaip prašymas steigti biudžetinę įstaigą, kurio tikslingumas abejotinas. Kita vertus, net ir viešosios įstaigos, kurios savininke būtų savivaldybės taryba, steigimas, neužtikrintintu teatrui pastovaus finansavimo. Minėtos teisinės formos viešieji juridiniai asmenys negali būti tiesiogiai finansuojami iš savivaldybės biudžeto. Dar 2013 metais Lietuvos Respublikos kultūros ministerija pradėjo svarstyti galimybę keisti teatrų teisinę formą iš valstybės biudžetinių įstaigų į viešąsias. 2014 metais diskusijos dėl teatrų teisinio statuso dar labiau suaktyvėjo. Anot pertvarkų inicijatorių, viešosios įstaigos teisinė forma padėtų teatrams lengviau spręsti turto valdymo, darbo užmokesčio reguliavimo ir kitus įstaigų veiklos klausimus, sudarytų prielaidas darbuotojų rotacijai. Planuojami pokyčiai turėtų daryti įtaką ir uostamiestyje veikiantiems valstybiniiams – muzikiniam bei dramos – teatrams, paskatinti jų atsinaujinimą.2015 metais bus baigta Klaipėdos dramos teatro rekonstrukcija. Manome, kad Jūsų teatrui jau dabar reikėtų ieškoti bendradarbiavimo galimybių su minėta valstybine kultūros įstaiga. Būtų džiugu, jei studijas baigę ir originalių idėjų nestokojantys Jūsų trupės aktoriai palaipsniui galėtų įsilieti ir į Klaipėdos dramos teatro veiklą. Uostamiestyje veikia ne tik Klaipėdos jaunimo teatras, bet ir kiti nepriklausomi teatrai, kurie galėtų dalyvauti savivaldybės skelbiamuose jaunimo teatrinės veiklos programų dalinio finansavimo konkursuose. Šių metų konkursas ir vėliau kilusios diskusijos parodė, kad būtina peržiūrėti dabar galiojančią tvarką, numatant galimybę iš dalies finansuoti ne vieną, o kelias jaunimo teatrinės veiklos programas. Kartu reikėtų didinti ir finansavimą iš savivaldybės biudžeto, kad nesumažėtų Jūsų vadovaujamam teatrui konkurso būdu skiriamos lėšos.Atsižvelgdami į aukščiau išdėstytus argumentus informuojame:1. Klaipėdos miesto savivaldybė artimiausiu metu neplanuoja steigti miesto teatro nei kaip biudžetinės, nei kaip viešosios įstaigos;
2. 2015 metais planuojama didinti finansavimą teatrinei veiklai bei keisti šiuo metu galiojančią jaunimo teatrinės veiklos dalinio finansavimo iš savivaldybės biudžeto tvarką, pagal kurią galėtų būti finansuojamos kelios mieste veikiančių nepriklausomų teatrų programos.

  |
| Savivaldybės meras | Vytautas Grubliauskas |

N. Lendraitis, tel. (8 46) 39 61 71, el. p. narunas.lendraitis@klaipeda.lt